CELEX: 62011CN0666
Language: da
Date: 2011-12-30 00:00:00
Title: Sag C-666/11: Anmodning om præjudiciel afgørelse indgivet af Oberverwaltungsgericht für das Land Nordrhein-Westfalen (Tyskland) den 30. december 2011 — M m.fl. mod Bundesamt für Migration und Flüchtlinge

10.3.2012   
            
            
               DA
            
            
               Den Europæiske Unions Tidende
            
            
               C 73/19
            
         Anmodning om præjudiciel afgørelse indgivet af Oberverwaltungsgericht für das Land Nordrhein-Westfalen (Tyskland) den 30. december 2011 — M m.fl. mod Bundesamt für Migration und Flüchtlinge
   (Sag C-666/11)
   2012/C 73/34
   Processprog: tysk
   
      Den forelæggende ret
   
   Oberverwaltungsgericht für das Land Nordrhein-Westfalen
   
      Parter i hovedsagen
   
   
      Sagsøger: M, N, O, P og Q
   
      Sagsøgt: Bundesamt für Migration und Flüchtlinge
   
      Præjudicielle spørgsmål
   
   
               1)
            
            
               Kan en asylansøger inden for rammerne en retslig procedure om en inkompetenceerklæring og påbud om vedkommendes udvisning til den medlemsstat, som ifølge den medlemsstat, hvor asylansøgningen er indgivet (den anmodende medlemsstat), er ansvarlig, påberåbe sig, at overførslen ikke har fundet sted inden for den i artikel 19, stk. 4, i Rådets forordning (EF) nr. 343/2003 af 18. februar 2003 (1) fastsatte seksmåneders frist, og at ansvaret derfor er overgået til den anmodende medlemsstat?
            
         
               2)
            
            
               Er et — herunder også et foregivet — selvmordsforsøg, på grund af hvilket overførsel til den ansvarlige medlemsstat ikke er mulig, en forsvinding som omhandlet i artikel 19, stk. 4, andet punktum, i Rådets forordning (EF) nr. 343/2003?
            
         
               3)
            
            
               Kan en asylansøger inden for rammerne af en retslig procedure om en inkompetenceerklæring og påbud om vedkommendes udvisning påberåbe sig en ansvarsoverdragelse i henhold til artikel 9, stk. 2, andet punktum, i Kommissionens forordning (EF) nr. 1560/2003 af 2. september 2003 (2)?
            
         
               4)
            
            
               Er den anmodende medlemsstats underretning af den ansvarlige medlemsstat, som ganske vist giver meddelelse om udsættelsen af den allerede arrangerede overførsel, men som ikke giver meddelelse om den omstændighed, at overførslen ikke vil kunne finde sted inden for seksmåneders fristen, til hinder for en ansvarsoverdragelse i henhold til artikel 9, stk. 2, andet punktum, i Kommissionens forordning (EF) nr. 1560/2003 af 2. september 2003?
            
         
               5)
            
            
               Har asylansøgeren et retskrav, der kan gennemføres ved domstolene, på, at en medlemsstat undersøger en overdragelse af ansvaret i henhold til artikel 3, stk. 2, første punktum, i Rådets forordning (EF) nr. 343/2003 og giver denne meddelelse om begrundelsen for afgørelsen?
            
         
      (1)  Rådets forordning (EF) nr. 343/2003 af 18.2.2003 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en asylansøgning, der er indgivet af en tredjelandsstatsborger i en af medlemsstaterne (EUT L 50, s. 1).
   
      (2)  Kommissionens forordning (EF) nr. 1560/2003 af 2.9.2003 om gennemførelsesforanstaltninger til Rådets forordning (EF) nr. 343/2003 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en asylansøgning, der er indgivet af en tredjelandsstatsborger i en af medlemsstaterne (EUT L 222, s. 3).